JayJayThrowThrow/commonwealth-wiki-mix huggingface dataset:
سارہ نقوی

مشہور ریڈیو براڈکاسٹر اور سائنسی خاتون محققّ۔
حالات زندگی

سارہ نقوی کا خاندان تقسیم کے فوراً بعد حیدرآباد، دکن سے نقلِ مکانی کر کے پاکستان آ گیا۔ آواز کی دنیا سے ان کے تعلق کا آغاز ساٹھ کی دہائی میں ریڈیو پاکستان سے ہوا۔ جس کے بعد وہ وائس آف امریکہ سے وابستہ رہیں اور ان کے اس سفر کا اختتام بی بی سی میں ہوا۔
وجہ شہرت

سارہ نقوی کو سب سے زیادہ شہرت ان کے پروگرام سائنس کلب سے ملی۔ سائنس کلب میں انھوں نے خلائی مہمات اور ٹیکنالوجی پر پروگراموں کا سلسلہ بڑی محنت سے پیش کیا، یہ سلسلہ انھیں امریکا، جاپان اور ہندوستان سمیت کئی ملکوں میں لے گیا جہاں سے انھوں نے بیش بہا مواد اکٹھا کیا۔ اسی سلسلے کا ایک نتیجہ ان کی نہایت ہی مفید اور معلوماتی کتاب ’انسان اور کائنات‘ ہے جو آکسفورڈ یونیورسٹی پریس کراچی نے 1999ء میں شائع کی۔ ان کی دوسری کتاب ابتدائی انگریزی کے بارے میں ایک لغت ہے۔
خاندانی پس منظر

ان کی بہنوں میں فاطمہ ثریا بجیا، صغرا کاظمی، زہرہ نگاہ، اسما سراج اور زبیدہ سراج اور بھائیوں میں احمد مقصود حمیدی، انور مقصود، عمر مقصود اور عامر مقصود شامل ہیں۔ ان میں سے فاطمہ ثریا بجیا معروف دانشور اور ڈراما نگار ہیں، زہر نگاہ اردو کی جانی پہچانی شاعرہ ہیں، انور مقصود اردو طنز و مزاح میں ایک قدآور نام ہیں، صغرا کاظمی کو اختراعی ملبوسات سازی کے حوالے سے پہچانا جاتا ہے جب کہ احمد مقصود پاکستان کی سول سروس سے منسلک رہنے کے باوجود ایک دانشور کے طور پر جانے جاتے ہیں۔
آخری ایام

لندن میں ان کا انتقال 25 نومبر 2003ء میں ہوا جبکہ کراچی میں ان کو سپرد خاک کیا گیا۔
مزید پڑھیے

* بی بی سی اردو
* انور مقصود
* فاطمہ ثریا بجیا
حوالہ جات

زمرہ:1996ء کی پیدائشیں
زمرہ:اتر پردیش کی خواتین فنکار
زمرہ:اتر پردیش کے فنکار
زمرہ:ادب
زمرہ:ادبی شخصیات
زمرہ:براڈکاسٹر
زمرہ:بقید حیات شخصیات
زمرہ:ریڈیو براڈکاسٹر
زمرہ:ریڈیو پاکستان
زمرہ:سائنسی ادب
زمرہ:سائنسی اعزازات
زمرہ:سائنسی مشاہدات
زمرہ:صداکارہ
زمرہ:علی گڑھ کی شخصیات
زمرہ:اکیسویں صدی کی خواتین ٹیکسٹائل آرٹسٹ
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کی بھارتی فنکارائیں
زمرہ:نیشنل انسٹی ٹیوٹ آف ڈیزائن کے فضلا
جان محمد عباسی

|-

|-
| تاریخ پیدائش:
| 1923
|-
| جائے پیدائش:
| لاڑکانہ
|-
|تاریخ وفات:
| 2003
|-
|جا‎ئے وفات:
| کرچی
|-

|}
جماعتِ اسلامی پاکستان کے بزرگ رہنما۔ لاڑکانہ کے ایک گاؤں میں پیدا ہوئے۔ مولانا نے انیس سو اٹھاون میں شہر کے امیرِ جماعت کے عہدے سے ترقی حاصل کی۔ وہ بعد میں امیرِ صوبہ سندھ اور پھر نائب امیر جماعتِ اسلامی پاکستان منتخب ہوئے۔

یوں تو عباسی صاحب پاکستان کی سیاسی تاریخ میں جانے پہچانے تھے لیکن انیس سو ستتر میں جب انھوں نے اس وقت کے وزیرِ اعظم ذو الفقار علی بھٹو کے مقابلے میں لاڑکانہ کی ایک قومی اسمبلی کی نشست سے کاغذات نامزدگی داخل کرنے کی کوشش کی تو انھیں اغوا کر لیا گیا تھا جس کے باعث انھیں بین الاقوامی شہرت حاصل ہوئی تھی۔

مولانا کی سیاسی زندگی بھرپور انتخابی معرکہ آرائی سے عبارت رہی تاہم انھیں انتخابات میں کبھی کامیابی نصیب نہیں ہو سکی۔ البتہ انیس سو تراسی میں ان کے ایک بیٹے قربان علی عباسی لاڑکانہ میونسپل کمیٹی کے چیئرمین منتخب ہوئے۔ جماعتِ اسلامی کو عوام الناس میں مقبول اور قابلِ قبول بنانے کی جدوجہد میں مولانا نے اہم کردار ادا کیا۔ کراچی میں ان کا انتقال ہوا۔ لاڑکانہ میں ان کی تدفین ہوئی۔
حوالہ جات

حوالہ جات

زمرہ:پاکستانی سیاست دان
زمرہ:پاکستانی محققین
زمرہ:جماعت اسلامی پاکستان کے سیاست دان
زمرہ:جماعت اسلامی کے سیاست دان
زمرہ:سندھی شخصیات
نظریۂ شواش

تصغیر|بائیں|300px|Lorenz attractor|لارنز کشش کا نکشہ، اقدار , , کے لیے۔
نظریۂ شواشی تحقیق کا علاقہ ہے ریاضیات، طبیعیات اور فلسفہ میں، جو ایسے مخصوص حریکی نظامات جو اپنی آغازی حالت پر سخت حساس ہوں، کے طرزِ عمل کا مطالعہ کرتا ہے۔ اس حساسی کو مشہوراً تتلی اثر کہا جاتا ہے۔ شواشی نظامات میں آغازی حالت میں چھوٹے فرق (جیسی عددی شمارندی میں گولی غلطی سے پیدا ہوتے ہیں) سے نتائج میں بڑا انتشار پیدا ہوتا ہے۔
اگرچہ یہ نظامات جبریتی ہوتے ہیں مگر پھر بھی ایسا ہوتا ہے، مطلب کہ مستقبل کی حرکیت کُلی طور پر آغازی حالت سے جبر ہوتی ہے اور کوئی تصادفی جُز شامل نہیں ہوتا۔ دوسرے الفاظ میں ان کی جبریتی فطرت انھیں قابل پیشن گوئی نہیں بناتی۔ اس طرز عمل کو جبریتی شواش یا صرف شواش کہتے ہیں۔

شواشی طرز عمل بہت سے فطرتی نظامات، جیسا کہ موسم، میں مشاہدہ کیا جا سکتا ہے۔ اس طرز عمل کی تشریح شواشی ریاضیاتی تمثیل کی تحلیل کے ذریعہ ڈھونڈا جاتا ہے یا پھر رَجعت نسبت کے نکشہ پر تحلیلی طرائق کے استعمال سے ۔

شواش عمل کے لیے یہ مظاہر ضروری سمجھے جاتے ہیں:
* آغازی حالت پر حساسی
* آمیزش
* میعادی محور جو کثیف ہوں
مزید دیکھیے

* لاجسٹک میپ
* ایک نئ قسم کی سائنس


زمرہ:نظریہ شواش
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:نظریاتی طبیعیات
زمرہ:متعدد الاختصاصات
زمرہ:میکانیات
زمرہ:نظریہ نظامات
زمرہ:طبیعیاتی تصورات
زمرہ:ریاضیات
جیالے

پی پی پی کے کارکنوں کو جیالے کہا جاتا ہے جس کے لغوی معانی بہادر اور ہمت والا ہیں۔ جیالوں نے قربانیوں کی بے مثال تاریخ رقم کی ہے۔ جنرل ضیاء الحق کے دور میں جیالوں نے اپنے ننگے جسموں پر کوڑے کھائے، قید و بند کی صعوبتیں اور شاہی قلعے کے تشدد برداشت کیے۔ ہزاروں جلاوطن ہوئے۔
جیالوں کے کرتوت

* پیپلز پارٹی کی 2008ء انتخابات میں فتح میں مست جیالوں نے 7 اپریل 2008ء کو سندھ اسمبلی کے افتتاحی اجلاس میں سابق وزیر اعلی ارباب رحیم پر تشدد کیا اور اسمبلی کے اندر شرمناک نعرے لگائے۔
* نئ قومی اسمبلی کے اجلاس میں بھی جیالے گیلری میں گھس آئے اور نعرے بازی کی۔
* 2008 میں پاکستان ٹیلیوژن کی عمارت میں مقتول بینظیر بھٹو کی تصاویر لگانے پر ایک کڑور تیس لاکھ روپے ضائع کیے گئے۔ جیالوں کو اصرار ہے کہ ٹیلیوژن بینظیر کے نام کے ساتھ "شہید" کا سابقہ اور لاحقہ استعمال کیا کرے۔
حوالہ جات

زمرہ:پاکستانی سیاست
زمرہ:سیاسی اصطلاحات
فہرست عناصر بلحاظ نام

یہ کیمیائی عناصر کی فہرست ہے جس کو بترتیب ابجد رکھا گیا ہے اور ساتھ اس کی لونی ترمیز (color coding) عناصر کی اقسام کے لحاظ سے کی گئی ہے۔

ہر عنصر کے ساتھ اس کی علامت (عنصر)، جوہری عدد، جوہری کمیت یا موزوں ترین ہم جاء اور دوری جدول میں اس کا گروہ اور دور دیا گیا ہے۔
حواشی
حوالہ جات

* Atomic Weights of the Elements 2001, Pure Appl. Chem. 75(8), 1107-1122, 2003. Retrieved 30 جون, 2005. Atomic weights of elements with atomic numbers from 1-109 taken from this source.
* IUPAC Standard Atomic Weights Revised (2005).
* WebElements Periodic Table. Retrieved 30 جون, 2005. Atomic weights of elements with atomic numbers 110-116 taken from this source.

زمرہ:عناصر
زمرہ:فہارست عناصر

io:Kemiala elementi
شہزادی عابدہ سلطان

شہزادی عابدہ سلطان (پیدائش: 28 اگست 1913ء – وفات: 11 مئی 2002ء) ریاست بھوپال کے آخری حکمران نواب حمید اللہ خان کی بڑی بیٹی اور آخری ولی عہد تھیں۔

بھارتی ریاست بھوپال کی آخری ولی عہد اور پاکستان کی سابق سفیر۔ پرنسز عابدہ سلطان ہندستان کی ریاست بھوپال کے آخری حکمران نواب حمیداللہ خان کی تین صاحبزادیوں میں سب سے بڑی تھیں اور اپنے والد کے حکمران بننے کے بعد انیس سو اٹھائیس میں ریاست کی ولی عہد مقرر کی گئیں۔ انھوں نے اپنا بچپن اپنی دادی بھوپال کی آخری خاتون حکمران سلطان جہان بیگم کے زیر تربیت گزارا، جنہیں وہ ہمیشہ ’سرکار امّاں‘ پکارتی تھیں۔ پرنسز عابدہ سلطان کو ریاست کی حکمرانی کی پوری تربیت دی گئی تھی اور انیس سو تیس میں وہ اپنی والد کی چیف سکریٹری مقرر ہوئیں اور بعد میں کابینہ کی صدر۔

پرنسز عابدہ سلطان بر صغیر کی پہلے خاتون تھیں جنھوں نے ہوا بازی سیکھی اور انیس سو بیالیس میں باقاغدہ پائلٹ لائسنس حاصل کیا۔ وہ ایک منجھی ہوئی شکاری بھی تھیں اور ریاست کے اہم مہمانوں کو شیر کے شکار پر لے جایا کرتیں۔وہ ہندوستان کی خواتین کی اسکوائش چیمپین تھیں اور ہاکی اور ٹینس کے مقابلوں میں بھی شریک ہوئیں۔ ان کی شادی نواب صاحب کوربائی سے ہوئی اور ایک بیٹا ہوا لیکن کچھ ہی عرصے بعد دونوں نے اپنی اپنی ریاستوں میں علاحدہ زندگیاں گزارنی شروع کر دیں

تقسیم ہند کے تین سال بعد انیس سو پچاس میں پرنسز عابدہ سلطان بھوپال کی ریاست کا حق ترک کر کے اپنے اکلوتے بیٹے شہریار محمد خان کے ساتھ ولایت کے راستے پاکستان منتقل ہو گئیں۔

پاکستان میں عابدہ سلطان نہایت سادگی سے رہنے لگیں۔ کراچی کے ملیر علاقے میں انھوں نے اپنا گھر بنایا اور بیشتر کام وہ خود کرتیس تھیں۔ شان اور دکھاوے سے بہت پرہیز کرتی تھیں، جب کسی نے ان سے کہا کہ ان کو اپنی ذاتی گاڑی پر ریاست کی خاص لال نمبر پلیٹ لگانی چاہیے تو کہنے لگیں کہ جب ریاست ہی نہیں ہے تو اتنے انداز اور نخرے کیوں؟

پرنسز عابدہ سلطان برازیل میں پاکستان میں کی سفیر بھی رہیں، لیکن صرف اٹھارہ ماہ بعد وہ سفارت سے چھوڑ کر پاکستان واپس آگئیں۔ بعد میں انھوں نے کہا کہ سرکاری نوکری میں انھوں نے اتنی بدعنوانی دیکھی کہ ان سے برداشت نہ ہو سکا۔ پرنسز عابدہ سلطان نے انیس سو چونسٹھ کے صدارتی انتخاب میں ایوب خان کے خلاف محترہ فاطمہ جناح کی حمایت کی مہم میں بھرپور حصہ لیا۔ انھوں نے حال میں اپنی آپب یتی ’ایک شہزادی کی یاد داشتیں‘ کے عنوان سے مکمل کی تھی۔

شہزادی عابدہ سلطان پاکستان کے سابق سکریٹری خارجہ اور برطانیہ اور فرانس میں سابق سفیر شہریار محمد خان کی والدہ تھیں۔ کراچی میں ان کا انتقال ہوا۔
وفات

بیگم عابدہ سلطان کا اِنتقال 88 سال کی عمر میں 11 مئی 2002ء کو بھوپال ہاؤس، کراچی میں ہوا۔

زمرہ:1913ء کی پیدائشیں
زمرہ:2002ء کی وفیات
زمرہ:بھوپال کی شخصیات
زمرہ:پاکستانی سیاست دان
زمرہ:پاکستانی شہزادیاں
زمرہ:تاریخ بھوپال
زمرہ:کراچی کی شخصیات
زمرہ:ہندوستانی شہزادیاں
زمرہ:مہاجر شخصیات
زمرہ:ویکی ڈیٹا سے مختلف مختصر وضاحت
زمرہ:سفارت کار
ادائیگیوں کا توازن

کسی ملک کا ادائیگیوں کے توازن (BOP=Balance of Payments) سے مراد اس ملک اور باقی دنیا کے درمیان مالیاتی ادائیگیوں کی خالص(Net) مقدار ہے۔ اس میں تجارت کے توازن کے علاوہ کسی ملک میں آنے اور نکلنے والے سرمایہ کی مقدار بھی شامل ہے۔
مزید دیکھیے

* تجارت کا توازن
حوالہ جات

زمرہ:اقتصادی اشارے
زمرہ:بین الاقوامی مالیات
زمرہ:بین الاقوامی معاشیات
زمرہ:قومی کھاتے
زمرہ:زرمبادلہ منڈی
زمرہ:معیشت
زمرہ:مالیاتی اصطلاحات
زمرہ:کاروباری اصطلاحات
زمرہ:نظامات ادائیگی
زمرہ:کاروباری معاشیات
عبدالمومن

عبد المومن (1094ء تا 1163ء) آل موحدین کے پہلے خلیفہ تھے۔ عبد المومن کے زمانے میں موحدین نے بڑی قوت حاصل کی انھوں نے 1147ء میں مراکش پر قبضہ کرکے مرابطین کی حکومت کا خاتمہ کیا تھا۔
فتوحات

مرابطین کے خاتمے کے بعد عبد المومن نے ایک فوج اندلس بھیجی جس نے مرابطین کی حکومت وہاں سے بھی ختم کردی۔ اب عبد المومن نے مشرق کا رخ کیا اور طرابلس تک اپنی سلطنت کو وسعت دے دی۔ اس زمانے میں طرابلس، تیونس اور مہدیہ (جو اس وقت افریقیا کہلاتا تھا) پر نارمن مسیحی قوم قابض تھی۔ یہ لوگ مسیحی تھے اور ان کی حکومت جزیرہ صقلیہ میں قائم تھی۔ جس زمانے میں یورپ کے مسیحیوں نے مسلمانوں کے خلاف صلیبی لڑائیاں شروع کی تھیں اور شام کے ساحلی علاقے اور بیت المقدس پر قبضہ کیا تھا تقریبا اسی زمانے میں نارمنوں نے قیروان، تیونس اور طرابلس کے علاقوں پر حملے شروع کر دیے۔

اس زمانے میں یہاں صنہاجی خاندان کی حکومت تھی جسے بنو زیری بھی کہا جاتا ہے۔ یہ حکومت فاطمی خلافت کے زوال کے بعد قائم ہوئی تھی۔ جب اس حکومت کو زوال ہوا تو نارمنوں نے ان شہروں پر قبضہ کر لیا۔ اس طرح مسیحی یورپ نے ایک ہی وقت میں اسلامی دنیا کے دو علاقوں یعنی ساحل شام اور افریقہ میں اپنی حکومت قائم کرلی۔ لیکن جس طرح مشرق میں نور الدین اور صلاح الدین نے مسیحی حکومت کا خاتمہ کیا اسی طرح عبد المومن نے تیونس اور طرابلس فتح کرکے مغرب میں مسیحی اقتدار کا خاتمہ کر دیا۔ مرابطین اور موحدین کی لڑائیوں کے زمانے میں اندلس میں مسیحی پھر زور پکڑ گئے تھے۔ عبد المومن نے اندلس میں بھی ان کی پیش قدمی روکی۔
شخصیت

عبد المومن نور الدین زنگی کا ہمعصر تھا اور اس کا مسلمانوں پر اتنا ہی احسان ہے جتنا نور الدین اور اس کے جانشین صلاح الدین کا ہے۔ عبد المومن نے جتنی وسیع حکومت قائم کی اتنی بڑی حکومت شمالی افریقہ کے کسی مسلمان نے اب تک قائم نہیں کی تھی اور نہ اس کے بعد پھر اتنی بڑی حکومت قائم ہوئی۔

عبد المومن تاریخ اسلام کا بہت بڑا حکمران ہے۔ وہ ایک معمولی انسان تھا اس نے اپنی قابلیت سے ایک عظیم الشان سلطنت کی بنیاد ڈالی۔ وہ شریعت کا بڑا پابند تھا اور اس نے اس کی کوشش کی کہ قرآن اور سنت کے مطابق حکومت کی جائے۔ وہ علم و فن کا بھی بڑا سرپرست تھا اور اس دور کے مشہور فلسفی ابن طفیل (متوفی 1185ء) اور اس عہد کے سب سے بڑے طبیب عبدالملک ابن زہر اس کے دربار سے وابستہ تھے۔
انتقال

آخر میں عبد المومن نے ایک بڑے جہاد کا اعلان کیا اب تک یورپی اسلامی حکومتوں پر حملہ آور ہو رہے تھے۔ اب عبد المومن نے خود یورپ پر حملہ کرنے کا ارادہ کیا۔ جہاد کی زور و شور سے تیاریاں شروع کردی گئیں۔ 400 جنگی جہاز تعمیر کیے گئے اور تین لاکھ 10 ہزار سوار اور ایک لاکھ پیادہ فوج جمع کی لیکن ابھی یہ فوج روانہ بھی نہیں ہوئی تھی کہ عبد المومن کا انتقال ہو گیا۔ بوقت انتقال عبد المومن کی عمر 58 سال تھی۔
جانشیں

عبد المومن کے بعد موحدین کی جماعت نے اس کے بیٹے ابو یعقوب یوسف کو امیر منتخب کیا۔


زمرہ:1094ء کی پیدائشیں
زمرہ:1163ء کی وفیات
زمرہ:بارہویں صدی کی بربر شخصیات
زمرہ:بارہویں صدی کی المغربی شخصیات
زمرہ:بربر حکمران
زمرہ:تاریخ الجزائر
زمرہ:تاریخ المغرب
زمرہ:تاریخ ہسپانیہ
زمرہ:قرون وسطی میں الجزائر
زمرہ:موحدین
زمرہ:1090ء کی دہائی کی پیدائشیں
زمرہ:بارہویں صدی کے مسلمان
زمرہ:تلمسان کی شخصیات
زمرہ:بارہویں صدی کے خلفاء
زمرہ:افریقا میں بارہویں صدی کے فرماں روا
زمرہ:مراکش کی شخصیات
زمرہ:تاریخ الاندلس
زمرہ:سلاطین المغرب
زمرہ:دوسری صلیبی جنگ کے مسلمان
زمرہ:1136ء کی وفیات
زمرہ:بربر
زمرہ:بارہویں صدی کے حکمران
زمرہ:المغربی شخصیات
محمد بن تومرت

محمد ابن تومرت موحدین کے بانی تھے۔ وہ کوہ اطلس کے ایک بربر قبیلے کے رکن تھے اور ایک پیش امام کے صاحبزادے تھے۔ انھوں نے نوجوانی میں حج بیت اللہ کیا اور وہاں سے بغداد گئے۔

محمد ابن تومرت بہت بڑے عالم دین تھے۔ وہ عہد سلجوقی کے مشہور عالم امام غزالی کے شاگرد تھے اور انہی کی تحریک پر انھوں نے مغرب (یعنی مراکش) میں اپنی اصلاحی تحریک شروع کی۔

اس تحریک کا مقصد سماجی و اخلاقی اصلاح تھا۔ وہ جہاں کہیں شریعت کے خلاف کوئی حرکت دیکھتے تو اس پر ٹوکتے۔ انھوں نے مسلمانوں میں پھیلنے والی شراب نوشی اور بے پردگی سمیت دیگر برائیوں کے خاتمے کے لیے بھرپور جدوجہد شروع کی۔

انھوں نے صرف سختی ہی نہیں کی بلکہ وعظ و نصیحت کے ذریعے لوگوں میں اسلامی روح پیدا کرنی شروع کردی۔ ان کی ہر دلعزیزی اور مقبولیت دیکھ کر مرابطین کی حکومت کو خطرہ پیدا ہوا اور ان کو مراکش سے جلا وطن کر دیا۔ وہ دوسرے شہر اغمات آ گئے لیکن یہاں سے بھی انھیں جلا وطن کر دیا گیا۔ اب وہ اپنے وطن ہرغہ چلے گئے جو کوہ اطلس میں واقع تھا۔ یہاں کے لوگوں نے ہزاروں کی تعداد میں ان کی دعوت قبول کی۔ انھوں نے فوجی تربیت بھی حاصل کی اور مذہبی تعلیم بھی۔ اب مرابطین کی فوج یہاں بھی آگئی اور بستی کا محاصرہ کر لیا لیکن اب ابن تومرت کے ساتھی، جن کا نام موحدین تھا، مقابلہ کرنے کے قابل ہو گئے تھے اس لیے بڑی سخت لڑائی ہوئی اور سرکاری فوج کو شکست ہوئی۔ اس کے بعد موحدین اور مرابطین میں لڑائیوں کا سلسلہ کئی سال تک جاری رہا۔ 524ھ میں ابن تومرت کا انتقال ہو گیا اور ان کے ایک ساتھی عبدالمومن کو جماعت موحدین کا امیر منتخب کر لیا گیا۔
حوالہ جات

زمرہ:1080ء کی پیدائشیں
زمرہ:1130ء کی وفیات
زمرہ:اسلامی مذہبی رہنما
زمرہ:اشاعرہ
زمرہ:بارہویں صدی کی بربر شخصیات
زمرہ:بارہویں صدی کی المغربی شخصیات
زمرہ:بربر حکمران
زمرہ:بربر علماء
زمرہ:بربر مصنفین
زمرہ:تاریخ المغرب
زمرہ:گیارہویں صدی کی بربر شخصیات
زمرہ:گیارہویں صدی کی مراکشی شخصیات
زمرہ:المغرب کے مذہبی رہنما
زمرہ:المغرب کے مصنفین
زمرہ:موحدین
زمرہ:مہدیت
زمرہ:ظاہریہ
زمرہ:مدعیان مہدی
زمرہ:1080ء کی دہائی کی پیدائشیں
زمرہ:مہدویات
زمرہ:ویکی ڈیٹا سے مطابقت رکھنے والی مختصر تفصیل
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:مصمودہ
زمرہ:کرامات دکھانے والی شخصیات
زمرہ:1128ء کی وفیات
زمرہ:بربر
زمرہ:1077ء کی پیدائشیں
زمرہ:مسلمان مبلغین
زمرہ:المغربی شخصیات
ضیائی تالیف

تصغیر|بائیں|300px|پتا|پتوں میں سبز رنگ کے رنگیزے (pigments) ہوتے ہیں جنہیں [[کلوروفل (chlorophyll ) کہاجاتا ہے۔ یہ رنگیزے ضیائی تالیف کے لیے مرکزی حیثیت رکھتے ہیں۔ اِس رنگیزے کے بغیر ضیائی تالیف ممکن نہیں۔ ہر کلوروفل مولیکیول کے مرکز میں ایک میگنیشیئم کا ایٹم موجود ہوتا ہے۔]]
ضیائی تالیف ایسا عمل ہے جس میں کچھ جاندار سورج کی روشنی کی توانائی کو جذب کر کے اسے کیمیائی توانائی میں تبدیل کر دیتے ہیں۔ یہ عمل بڑے پیمانے پر پودوں کی پتیوں میں انجام پاتا ہے اور اس کے لیے پتیوں میں موجود سبز مادہ سبزینہ (chlorophyll) نہایت ضروری ہے۔ پودوں کے علاوہ کچھ جراثیموں اور الجی (algae) میں بھی یہ عمل ہوتا ہے۔ یہی وہ عمل ہے جو دنیا کی تقریباً ہر مخلوق کی زندگی کو سہارا دیتا ہے۔

تصغیر|ضیائی تالیف پانی کو توڑ کر آکسیجن کو آزاد کر دیتی ہے اور کاربن ڈائی آکسائیڈ کو شوگر میں جما دیتی ہے۔

اس عمل میں سورج کی توانائی، پانی اور کاربن ڈائی آکسائیڈ خرچ ہوتے ہیں، جس کے نتیجے میں شوگر ( گلوکوز، فروکٹوز) اور آکسیجن حاصل ہوتے ہیں۔
کیمیائی مساوات

ضیائی تالیف کو کیمیائی مساوات (Chemical Equation) میں اس طرح ظاہر کرتے ہیں۔ اس دوران سبزینہ ایک عمل انگیز (catalyst) کا کام کرتا ہے۔
:6 CO2(g) + 12 H2O(l) + فوٹون → C6H12O6(aq) + 6 O2(g) + 6 H2O(l)

: پانی + آکسیجن + گلوکوز → روشنی کی توانائی + پانی + کاربن ڈائی آکسائڈ
مزید دیکھیے

* پتا
* پودے
* پھول

زمرہ:استحالہ غذائیہ
زمرہ:بیئیاتی نظامات

زمرہ:حیاتیاتی عوامل
زمرہ:خلوی تنفس
زمرہ:کاشتکاری
زمرہ:نباتی فعلیات
زمرہ:نباتیات
زمرہ:نباتیات کے فرہنگ
زمرہ:شمسی توانائی
زمرہ:سانچہ حوالہ جات میں نامعلوم پیرامیٹر پر مشتمل صفحات
کشتی (کھیل)

یہ مقالہ ‘‘کُشتی (کھیل)’’ کے متعلق ہے۔ دیگر استعمال کے لیے دیکھیے: کشتی (ضد ابہام)
کُشتی (ریسلنگ) کا مقابلہ ایک جسمانی مقابلہ ہے، جو دو (کبھی زیادہ) حریفوں یا نیزہ بازی کے شراکت داروں کے درمیان ہوتا ہے، جو اعلیٰ مقام حاصل کرنے اور اسے برقرار رکھنے کی کوشش کرتے ہیں۔
کشتی (سومو)

یہ جاپان کی روایتی کشتی ہے اس کے قوانین بڑے سادہ ہوتے ہیں یعنی دو پہلوان میدان (رنگ) میں اترتے ہیں جب کسی پہلوان کے جسم کا کوئی حصہ ماسوائے
پاؤں کے، زمین کو چھو لیتا ہے تو دوسرا پہلوان جیت جاتا ہے۔
کشتی (فری سٹائل)

یہ ایک قدیم کھیل ہے اور اس کا پہلا مقابلہ یونانیوں اور مصریوں کے درمیاں 704 ق م میں ہوا۔ اور اولمپک کھیلوں میں شامل کیا گیا۔ پاکستان 1974ء تک اس کھیل کا عالمی فاتح (world champion) رہا ہے۔
حوالہ جات

زمرہ:کھیل
زمرہ:قدیم اولمپک کھیل
زمرہ:گرمائی اولمپکس کے کھیل
زمرہ:پہلوانی
زمرہ:ویکی ڈیٹا سے مطابقت رکھنے والی مختصر تفصیل
گروہ 8

گروپ 8 آٹھ بڑے صنعتی ممالک پر مشتمل ہے:
*
*
*
*
*
*
*
*

دراصل شروع میں پانچ ممالک (اطالیہ اور کینیڈا کو چھوڑ کر) کا مجموعہ تھا۔ روس کی شمولیت سے یہ گروپ آٹھ بن گیا۔

اس کے قیام کا مقصد عالمی اقتصادیات، مالیات اور سیاسی مسائل پر غور کرنا اور ان کے حل کے لیے سفارشات مرتب کرنا ہے۔ اس کے رکن ممالک کا اجلاس ہر سال منعقد ہوتا ہے۔
نگار خانہ


File:Stephen Harper by Remy Steinegger.jpg| کینیڈااسٹیفن ہارپر, وزیر اعظم کینیڈا
File:François Hollande headshot.jpg| فرانسفرانسوا اولاند, President
File:Angela Merkel (August 2012) cropped.jpg| جرمنیاینجیلا مرکل, Chancellor
File:Matteo Renzi cropped.png| اطالیہMatteo Renzi, Prime Minister
File:Shinzo Abe cropped.JPG| جاپانشنزو آبے, وزیر اعظم جاپان
File:Vladimir_Putin_-_2006.jpg| روسولادیمیر پیوتن, صدر روس
File:David Cameron official.jpg| برطانیہڈیوڈ کیمرن, وزیر اعظم مملکت متحدہ-->
File:President Barack Obama, 2012 portrait crop.jpg| ریاستہائے متحدہ امریکابارک اوبامہ, صدر ریاستہائے متحدہ امریکہ
File:Herman Van Rompuy at the 37th G8 Summit in Deauville 030.jpg| یورپی اتحادHerman Van Rompuy, President of the European Council
File:Barroso EPP Summit October 2010.jpg| یورپی اتحادJosé Manuel Barroso, President of the European Commission

مزید دیکھیے

* عرب لیگ


گروہ 8
زمرہ:1975ء کی تاسیسات
زمرہ:1997ء میں قائم ہونے والی تنظیمیں
زمرہ:2014ء کی تحلیلات
زمرہ:اقتصادی ملکی درجہ بندی
زمرہ:اکیسویں صدی میں سفارتی اجلاس
زمرہ:بیسویں صدی میں سفارتی اجلاس
زمرہ:بین الاقوامی اقتصادی تنظیمیں
زمرہ:بین الحکومتی تنظیمیں
زمرہ:عالمی تنظیمیں
زمرہ:ملکی جماعت بندی
زمرہ:کامنز زمرہ جس کا ربط ویکی ڈیٹا پر ہے
زمرہ:سیاست
زمرہ:سفارتکاری
زمرہ:جغرافیائی سیاسیات
زمرہ:مالیاتی ادارے
زمرہ:جرمنی کے خارجہ تعلقات
زمرہ:کینیڈا کے خارجہ تعلقات
زمرہ:ریاستہائے متحدہ کے خارجہ تعلقات
زمرہ:فرانس کے خارجہ تعلقات
زمرہ:اطالیہ کے خارجہ تعلقات
زمرہ:جاپان کے خارجہ تعلقات
زمرہ:روس کے خارجہ تعلقات
زمرہ:یورپی اتحاد کے خارجہ تعلقات
زمرہ:مملکت متحدہ کے خارجہ تعلقات
بوبیو

بوبیو (اطالوی: Bobbio) اٹلی کے علاقہ ایمیلیا رومانیا کے صوبہ پیاچنزا میں واقع ایک قدیم قصبہ (کمونے) ہے جس کا رقبہ 106 مربع کلومیٹر اور آبادی 2004ء میں 3,816 تھی۔ شہر سطح سمندر سے 274 میٹر کی بلندی پر واقع ہے۔ پیاچنزہ سے قصبہ کا فاصلہ 20 کلومیٹر اور بلونیا سے 120 کلومیٹر ہے۔

تصغیر|دائیں|250px|بوبیو کا ایک منظر

زمانہ قدیم شہر بوبیم (Bobium) یا ایبوویم (Ebovium) کے نام سے جانا جاتا تھا جہاں آئرش سینٹ کولومبانس (Saint Columbanus) نے 612ء تا 614ء ایک خانقاہ تعمیر کی۔ عہد وسطی میں بوبیو تعلیمی مرکز قرار پایا اور اپنی لائبریری کی وجہ سے مشہور ہوا۔ تاہم پندرہویں صدی عیسوی میں شہر زوال کا شکار ہوا، لائبریری ختم ہو گئي اور 1803ء میں فرانسیسیوں کے ہاتھوں خانقاہ کی بندش ہوئي۔


زمرہ:صوبہ پیاچنزہ
زمرہ:ویکی ڈیٹا سے مختلف مختصر وضاحت
زمرہ:اطالیہ میں رومی قصبے اور شہر
بہار

تصغیر|خوشی، توانائی اور امید کی علامت کے طور پر بہار کے آغاز کے دن پیلے پھول دینے کا ارجنٹائن کا رواج بہت سے ممالک میں پھیل چکا ہے۔
موسمِ بہار ایک موسم کا نام ہے جو شمالی نصف کرہ میں مارچ سے مئی تک ہوتا ہے اور جنوبی نصف کرہ میں ستمبر سے نومبر تک ہوتا ہے۔ یہ نہ گرم ہوتا ہے نہ سرد۔ اس موسم میں پھول کھلتے ہیں اوردرختوں پر نئے پتے آتے ہیں۔
مزید دیکھیے

* موسم
* خزاں
نگارخانہ


File:SpringFlower_2008.jpg|
File:Krokusse violett.jpg|
File:Fruehlings-Waldrand.JPG|
File:California Gold Field At Antelope Valley (8439055).jpg|

بیرونی روابط

زمرہ:موسم بہار
زمرہ:ویکی ڈیٹا سے مختلف مختصر وضاحت
تانبا

تانبا ایک سرخی مائل نارنجی رنگ کی دھات (عنصر) ہے جس کا جوہری عدد 29 ہے اور جسے کیمیا میں Cu لکھا جاتا ہے۔ تانبا ایک نرم دھات ہے جس سے باآسانی تار اور ورق بنائے جا سکتے ہیں۔ اس دھات سے بجلی اور حرارت بڑی آسانی سے گذر سکتی ہے اس لیے اسے بجلی کے تار اور دیگ بنانے میں بڑی کثرت سے استعمال کیا جاتا ہے۔
بائیں|150px|تصغیر|بائیں طرف تانبے کا نیا تار ہے جبکہ دایں طرف زنگ لگا تار ہے.
تصغیر|جب عمارتوں کی تعمیر میں تانبے کی چادریں استعمال ہوتی ہیں تو انھیں آہستہ آہستہ ہرے رنگ کا زنگ لگ جاتا ہے۔ سطح پر لگنے والا زنگ نیچے کے تانبے کو مزید زنگ سے بچاتا ہے۔ تانبے کے ہرے زنگ کو patina کہتے ہیں۔
تصغیر|تانبے کی نلکیوں کے مختلف جوڑ۔
تصغیر|بائیں|بجلی گھروں اور بڑی عمارتوں میں زیادہ برق منتقل کرنے کے لیے تانبے کی "بس بار" استعمال کی جاتی ہیں۔
تصغیر|بائیں|امونیا کے آبی محلول سے مل کر نیلے تھوتے کے Cu++ کے آئین گہرے نیلے رنگ کا مرکب tetramminecopper(II) sulfate بناتے ہیں۔
تاریخ

بہت ہی کم مقدار میں تانبا آزاد حالت میں ملتا ہے۔ بیشتر تانبا مرکب حالت میں پایا جاتا ہے۔ اندازوں کے مطابق انسان دس ہزار سال پہلے قدرتی تانبے کو استعمال کرنے لگا تھا۔ تقریباً سات ہزار سال قبل انسان اس قابل ہو چکا تھا کہ مرکب حالت میں ملنے والی کچ دھات سے تانبا نکال کر استعمال میں لائے۔
لگ بھگ ساڑھے پانچ ہزار سال قبل انسان نے تابنے اور قلعی کو ملا کر کانسی بنانے کا فن سیکھ لیا جس سے کارآمد اوزار بنانا ممکن ہو گیا کیونکہ کانسی تانبے سے کافی زیادہ سخت ہوتی ہے۔
کان کنی

رومیوں کے زمانے میں تانبے کی کان کنی قبرص میں کی جاتی تھی جہاں ہرے رنگ کے پتھر (Malachite) کی بہت بڑی کان تھی۔ کئی ایسے پتھروں میں بھی تانبا پایا جاتا ہے جن کا رنگ ہرا نہیں ہوتا۔
تار پذیری

تانبا ایک بہترین تار پزیر دھات ہے مگر بسمتھ (bismuth) بالکل تار پزیر نہیں ہے۔ اگر تانبے میں صرف 0.005 فیصد بسمُتھ موجود ہو تو تانبے کی تارپذیری بہت ہی کم ہو جاتی ہے۔
مزید دیکھیے

* دھاتوں کا حصول
* دھاتوں کی عمل پذیری
* دھاتوں کی قیمتیں
* دھاتوں کی تاریخ
* دھاتی خصوصیات
* پارکیز کا طریقہ۔ سیسے سے چاندی الگ کرنا
* سونے سے چاندی الگ کرنا
* سایانائیڈ کا طریقہ مٹی پتھر سے سونا چاندی الگ کرنا
* مونڈ کا طریقہ
* ملر کا طریقہ
* اوسوالڈ کا طریقہ
* املغم
* کاسٹ آئرن
* روٹ آئرن
حوالہ جات

زمرہ:ایریزونا کی علامات
زمرہ:برقی کیمیاء

زمرہ:زیور
زمرہ:عناصر
زمرہ:غذائی معدنیات
زمرہ:کیمیائی عناصر
زمرہ:منتقلی دھاتیں
زمرہ:یوٹاہ کی علامات

زمرہ:تانبا
جست

جست ایک دھاتی عنصر ہے جس کا جوہری عدد 30 ہے یعنی اس کے ہر جوہر میں 30 پروٹون ہوتے ہیں۔دوری جدول (periodic table) میں جست کے گروپ میں یعنی گروپ 12 میں جست کے علاوہ کیڈمیئم اور پارہ شامل ہیں۔ پیتل جن دو دھاتوں کو ملانے سے بنتا ہے وہ تانبا اور جست ہیں۔

تصغیر|300px|زنگ سے بچانے کے لیے لوہے کی جستی چادر جسے انگریزی میں گیلوانائزڈ شیٹ کہتے ہیں۔ اس پر زنک کے کرسٹل بننے سے مخصوص ڈیزائن بن جاتا ہے۔
تصغیر|دائیں|انسانی جسم میں موجود کاربونک این ہائڈریز نامی [[انزائیم میں زنک کا ایٹم موجود ہوتا ہے۔ یہ انزائیم سانس کے ذریعے کاربن ڈائی آکسائیڈ کو جسم سے خارج کرنے میں نہایت اہم کردار ادا کرتا ہے۔]]

تانبا، سونا، چاندی، سیسہ، قلعی وغیرہ کے برعکس عام درجہ حرارت پر جست پھوٹک ہوتا ہے یعنی اگر جست کی سلاخ کو موڑنے کی کوشش کی جائے تو وہ مڑنے کی بجائے ٹوٹ جاتی ہے۔ (اسی وجہ سے جست کے تار نہیں بنائے جاتے۔) ٹوٹنے پر جو سطح نمودار ہوتی ہے اس پر جست کی چمکدار قلمیں واضح نظر آتی ہیں جو وقت گزرنے کے ساتھ چمک کھو دیتی ہیں۔120 سے 150 ڈگری سینٹی گریڈ کے درمیان جست بہت نرم (malleable) بن جاتا ہے اور با آسانی موڑا جا سکتا ہے۔ لیکن 300 ڈگری سینٹی گریڈ پر یہ دوبارہ اتنا پھوٹک بن جاتا ہے کہ اسے کوٹ کر سفوف (powder) بنایا جا سکتا ہے۔ 420 ڈگری سینٹی گریڈ پر جست پگھل جاتا ہے۔ پگھلے ہوئے جست کو مزید گرم کرنے پر جست کے بخارات بننے لگتے ہیں جو جل سکتے ہیں۔
ہوا سے جست پر تیزی سے آکسائیڈ (زنگ) کی تہ بن جاتی ہے مگر اس کے بعد یہ عمل رک جاتا ہے اور مزید آکسائیڈ نہیں بنتا۔(اس کے برعکس لوہا مسلسل زنگ کھاتا رہتا ہے۔)
تیزاب جست پر تیزی سے عمل کرتے ہیں اور پانی ملا تیزاب بھی جست کو گلا دیتا ہے۔ کاسٹک سوڈا بھی جست کو آکسیڈایز کر کے گلا دیتا ہے۔
تاریخ

دریافت سے قبل جست کو سلطنت بابل اور سلطنت اشوریہ میں 3،000ء قبل مسیح میں معدنیات کی صورت میں تانبے کے ساتھ پتیل کی صورت میں استعمال کیا جاتا تھا- بھارت میں تیروھیں صدی میں یہ پہلی بار الگ کیا گیا-
حوالہ جات
مزید دیکھیے

* کاسٹ آئرن
* دھاتوں کا حصول
* دھاتی خصوصیات
* دھاتوں کی عمل پذیری
* دھاتوں کی قیمتیں
* دھاتی آمیزوں کا پگھلنا
* دھاتوں کی تاریخ
* پارکیز کا طریقہ
* مونڈ کا طریقہ
* ملر کا طریقہ
* اوسوالڈ کا طریقہ
* املغم
* سہاگہ
* شعلہ

زمرہ:دھات کاری
زمرہ:دھاتیں
زمرہ:صوتی مضامین
زمرہ:عناصر
زمرہ:غذائی معدنیات
زمرہ:غیرنامیاتی کیمیاء
زمرہ:کیمیا
زمرہ:کیمیاء گری مادے
زمرہ:کیمیائی عناصر
زمرہ:کیمیائی عوامل
زمرہ:منتقلی دھاتیں
زمرہ:تخفیفی عاملین
زمرہ:ویکی ڈیٹا سے مختلف مختصر وضاحت